KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2025. február 19-i ülésére)

Tárgy: 
KISKŐRÖS VÁROS ÖNKORMÁNYZATÁNAK 2025. ÉVI KÖLTSÉGVETÉSE
Az államháztartásról szóló 2011. évi CXCV. törvény (továbbiakban: Áht.) 24. § (3) bekezdésének rendelkezései szerint:
„A jegyző által a (2) bekezdés szerint előkészített költségvetési rendelet-tervezetet a polgármester február 15-éig, ha a központi költségvetésről szóló törvényt az Országgyűlés a naptári év kezdetéig nem fogadta el, a központi költségvetésről szóló törvény hatálybalépését követő negyvenötödik napig nyújtja be a Képviselő-testületnek.” 
Magyarország 2025. évi központi költségvetéséről szóló 2024. évi. XC. törvény (továbbiakban: Költségvetési törvény) 2025. január 01-jén hatályba lépett.
A kormány által benyújtott 2025. évi költségvetés az új gazdaságpolitika költségvetése, amely a háború lezárásával és békével számol, így a 2025. a magyar gazdaság erősödésének éve lesz. A továbbiakban is legfontosabb cél a családok támogatása, a 13. havi nyugdíj állandósítása, a dolgozó fiatalok segítése, a vállalkozások megerősítése.
Az elmúlt évek kormányzati intézkedései alapján:

Az államháztartás a közfeladatok ellátásának egységes szervezeti, tervezési, gazdálkodási, ellenőrzési, finanszírozási, adatszolgáltatási és beszámolási szabályok szerint működő rendszere, amelynek önkormányzati alrendszerébe tartozik a helyi önkormányzat.

Az állam a helyi önkormányzatok gazdálkodásához - a központi költségvetés terhére - a Költségvetési törvényben meghatározott támogatást, hozzájárulást nyújt, a Magyar Államkincstár rendszerén keresztül. 

A 2025. évi költségvetési rendelet-tervezet összeállítása az alábbi jogszabályok rendelkezéseinek megfelelően történt:

· Költségvetési törvény,
· az Áht.,

· Magyarország gazdasági stabilitásáról szóló 2011. évi CXCIV. törvény (továbbiakban: Stabilitási tv.),

· Magyarország helyi önkormányzatairól szóló 2011. évi CLXXXIX. törvény (továbbiakban: Mötv.),

·  az államháztartásról szóló törvény végrehajtásáról szóló 368/2011. (XII.31.) Korm. rendelet (továbbiakban: Ávr.),

· az államháztartás számviteléről szóló 4/2013. (I.11.) Korm.rendelet (továbbiakban: Áhsz.)

Az Áht. 4. § (2) bekezdésének megfelelően: 
„A tervezés során biztosítani kell a tervezett bevételek közgazdasági megalapozottságát, és azt, hogy csak annyi kiadás kerüljön megtervezésre, amennyi a közfeladatok ellátásához indokoltan szükséges.” 

A költségvetési rendelet szerkezetére az Áht. 23. § (2) bekezdése és az Áhsz. szabályai az irányadók, amely szerint a költségvetési bevételeket és kiadásokat kiemelt előirányzatok és kötelező feladatok, önként vállalt feladatok, államigazgatási feladatok szerinti bontásban kell a rendeletnek tartalmaznia. A 3. melléklet a kiadási és bevételi előirányzatokat tartalmazza az Áhsz. 40.§-ának megfelelően, az Áhsz. 15. melléklete alapján, az egységes rovatrend szerinti tagolásban. 

Az Ávr. 27. § (1) bekezdésének megfelelően az intézményekkel történt egyeztető tárgyalások lefolytatását követően a feladat ellátásához elfogadásra javasolt kiadások és a teljesítendő várható bevételek kerültek beépítésre.
Kiskőrös Város Önkormányzatának 2025. évi költségvetést befolyásoló tényezői 

Kiskőrös Város Képviselő-testülete a 35/2020. képviselő-testületi határozatával döntött, hogy támogatási szerződést köt intézmény üzemeltetési közfeladatok ellátása tárgyában a KŐRÖSSZOLG Nonprofit Kft.-vel (továbbiakban: Kft.) 2020. július 1. napjától 2025. június 30. napjáig terjedő öt év határozott időtartamra. A 71/2022. Képviselő-testületi határozatnak megfelelően 2022. augusztus 1. napjától a Kft. végzi teljes körűen a János Vitéz Látogatóközpontban az üzemeltetési feladatok ellátását is. A csapadékcsatorna hálózat üzemeltetés 2022. július 27. napjától került átadásra a 70/2022. Képviselő-testületi határozatnak megfelelően, a sportfeladatok teljeskörű ellátása 2025. január 1-től a Kft feladata a 64/2024. Képviselő-testületi határozat alapján.
A 149/2023. Képviselő-testületi határozatnak megfelelően a család- és gyermekjóléti szolgálat az Egészségügyi, Gyermekjóléti és Szociális Intézmény (továbbiakban: EÜ) feladatellátásába került 2024. május 1-től.

A feladatellátásban egyéb változások nem történtek.

A 2025. évi költségvetésben az alábbi 4 intézmény szerepel, mint az Önkormányzat önállóan működő költségvetési szerve:

1. Egészségügyi, Gyermekjóléti és Szociális Intézmény (tov.: EÜ)
2. Petőfi Szülőház és Emlékmúzeum (tov.: múzeum)
3. Petőfi Sándor Városi Könyvtár (tov.: könyvtár)
4. Kiskőrösi Óvodák (tov.: óvodák)
Kiskőrös Város Önkormányzatának bevételei 

Bevételi előirányzatok a várható saját bevételek, valamint az állami támogatások összegének megfelelően kerültek megtervezésre. 
Az önkormányzat által irányított költségvetési szervek bevételeinél összességében + 8,8 millió Ft a növekedés, amelynek legfontosabb indokai a következők:
· EÜ: a fogorvosi feladatellátás támogatása – 3,4 millió Ft-tal (kiadási oldalon is), a pályázati bevétel - 11 millió Ft-tal csökken (teljesült 2024. évben), a bentlakásos szociális intézmény bevétele + 18,4 millió Ft-tal nőtt.
· múzeum: + 4,98 millió Ft,

· könyvtár: - 240 ezer Ft.
A települési önkormányzatok általános működésének és ágazati feladatainak támogatása a 2024. évi összeghez képest + 101,7 millió Ft-tal több.

Az önkormányzat általános működési támogatása + 6,8 millió Ft-tal több.
A köznevelési feladatok ellátásának biztosítására nyújtott támogatás esetében + 70,2 millió Ft a növekedés, amely a béremelések teljesítéséhez nyújt fedezetet.
A szociális, gyermekjóléti és gyermekétkeztetési feladatok támogatása esetében + 24 millió Ft a növekedés a minimálbér és garantált bérminimum emelés kompenzálása miatt, így
· a gyermekétkeztetés esetében + 8,8 millió Ft,

· az EÜ bölcsődei feladatellátása esetében + 4,3 millió Ft,
· az EÜ bentlakásos szociális intézményénél + 6,2 millió Ft,

· a gyermekjóléti szolgálat és központ esetében + 1,8 millió Ft,
· az EÜ óvodai és iskolai szociális segítő tevékenységénél + 2,8 millió Ft

többlettámogatás várható.

A kulturális feladatokhoz + 0,6 millió Ft-tal több a megítélt támogatás.
Az intézmények szabad pénzmaradványa jelentősen csökkent (192,8 m Ft - > 132,5 m Ft) 2024. évhez képest, így - 60,3 millió Ft-tal kevesebb az önkormányzat felé a visszafizetendő.

Az egyéb működési célú támogatás összege – 158 millió Ft-tal kevesebb, mint 2024. évben.

A jelentősebb változások:
csökkenések a 2024. évi teljesítések miatt:
1. EFOP-1.5.3-16 - Humán szolgáltatások fejlesztése térségi szemléletben – kedvezményezett térségek – 135,7 millió Ft,

2. EFOP-1.2.11-16 - Esély otthon – 65,2 millió Ft.

növekedés – új pályázat: TOP-PLUSZ-1.1.3-21-BK1-2023-00024 Turisztikai fejlesztés Kiskőrösön + 41,4 millió Ft.

Itt találhatóak még: a rendszeres gyermekvédelmi kedvezmény, a nyári diákmunka, a szociális ágazati összevont pótlékhoz kapcsolódó állami támogatás.
A felhalmozási célú támogatások államháztartáson belülről bevétel a nyertes pályázatokkal kapcsolatban még várható bevételeket tartalmazza összesen 473,1 millió Ft összegben. 
A közhatalmi bevételek: az iparűzési adó 900 millió Ft-ban, a magánszemélyek kommunális adója 80 millió Ft-ban, az idegenforgalmi adó 7 millió Ft-ban került beépítésre.
A működési bevételek esetében – 15,3 millió Ft a csökkenés, a Kunság-Halas Kft. részesedés adás-vétel könyv szerinti érték és az eladási ár közötti nyereségjellegű különbözet egyszeri volt 2024. évben – 22,8 millió Ft, viszont növekedés a gyermekétkeztetés díjak esetében várható.
A működési és felhalmozási célú átvett pénzeszközök között található a fürdőfejlesztés pályázat bevétele.
A finanszírozási bevételek között az előző év maradványának igénybevétele, a betétek megszűntetése, belföldi értékpapírok bevételei, valamint a hitelfelvétel találhatóak. Az előző évi maradvány a pontos összeg, hiszen az Áhsz. 39. § -a alapján a költségvetési számvitelben az előirányzatok és a teljesítések tekintetében legkésőbb január 31-éig a költségvetési évre vonatkozó gazdasági események hatását el kell számolni. Az előző évi maradvány elvonandó és felhasználható összegéről a Képviselő-testület dönt valamennyi költségvetési szerv vonatkozásában a 2024. évi zárszámadásról szóló önkormányzati rendelet elfogadásával egyidejűleg.
Kiskőrös Város Önkormányzatának kiadásai
A viszonyítások minden esetben a 2024. évi eredeti költségvetés előirányzataihoz történnek.
A személyi juttatások vonatkozásában a 2025. évre a növekedés + 149,6 millió Ft, amelyet több jogszabályi változás indokol, ezek közül a legfontosabbak:
· A kötelező legkisebb munkabér (minimálbér) és a garantált bérminimum megállapításáról szóló 394/2024. (XII.12.) korm. rendelet alapján 2025. január 01-től a minimálbér 290.800 Ft/hó, a garantált bérminimum 348.800 Ft/hó. Ez önkormányzati szinten 81 főt érint, + 18 millió Ft a többletkiadás a 2024. évihez képest.
· A közalkalmazottak jogállásáról szóló 1992. évi XXXIII. törvénynek a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000. (XII. 26.) Korm. rendeletnek megfelelően a bölcsődei pótlék és a szociális ágazati összevont pótlék beépítésre került, ennek együttes összege a 2024. évihez képest + 6,3 millió Ft-tal több. 
· A pedagógusok új életpályájáról szóló 2023. évi LII. törvényben, illetve a 2025. évi tanárbéremelésről és az ahhoz nyújtott központi költségvetési támogatásról szóló 453/2024. (XII.30.) Korm. rendeletben kerültek meghatározásra a béremelés elvei, 2025. január 01-től az átlagos béremelés a pedagógusok esetében 21,2%, az illetménynövekedés pedagógus I. fokozat esetén 21,4%, pedagógus II. fokozat esetén 19% és mesterpedagógus esetén 13,8%. Ez + 50,7 millió Ft többletkiadás jelent. Az illetménysávok alsó határánál magasabb illetményben részesülhetnek a pedagógusok a munkáltatói jogkör gyakorlójának mérlegelése alapján, ennek többletkiadása + 4,8 millió Ft. Emelkedtek a vezetői pótlékok + 2,3 millió Ft. A pedagógus szakképesítéssel nem rendelkező nevelő munkát közvetlenül segítők esetében a garantált bérminimum 107 százalékának megfelelő illetmény illeti meg, többletkiadása + 7,9 millió Ft.
· A kulturális területen dolgozók 12%-os béremelése + 11,6 millió Ft.
· Több pályázat személyi jellegű kiadásainak tervezése – 29,9 millió Ft (a 2024. évi teljesítések a csökkentők; illetve a kötelezettségvállalással terheltek):

1. EFOP-1.2.11-16 - Esély otthon – 33 millió Ft,

2. Egészségfejlesztési Iroda + 3,1 millió Ft (kötelezettségvállalással terhelt)
· új pályázat: TOP-PLUSZ-1.1.3-21-BK1-2023-00024 Turisztikai fejlesztés Kiskőrösön + 6 millió Ft.
· A köztisztviselők esetében először alapilletmény eltérítés/személyi illetmény betervezése 2017-ben történt meg, esetükben 2008. óta változatlan mértékű az illetményalap. 2025. évben emelésre került sor, ennek többletkiadása +33,8 millió Ft. 2024. évről áthozott kötelezettségvállalással terhelt kiadás + 2,8 millió Ft.
· A jubileumi jutalom összege csökkent a 2024. évhez képest – 2,3 millió Ft-tal.
· Az önkormányzati feladatellátás esetében a többlet + 33 millió Ft.

· A közalkalmazottak részére a cafetéria juttatást tartalmazza a költségvetés 9,5 millió Ft összegben.

A munkaadókat terhelő járulékok és szociális hozzájárulási adó a személyi jellegű kiadásoknál indokolt tételekhez, a hatályos jogszabályok alapján került kiszámításra, a személyi juttatások növekedése miatt + 19,3 millió Ft-tal több, mint 2024. évben.
Dologi kiadások tervezésénél a feladatváltozások következtében + 272,5 millió Ft az eltérés a 2024. évi eredeti tervhez képest.
A jelentősebb növelő tételek:
+ gyerekétkeztetés + 80 millió Ft, bentlakásos szociális intézmény (EÜ és Önkormányzat esetében is) + 13 millió Ft (inflációs emelés), 

+ új pályázat: TOP-PLUSZ-2.1.1-21-BK1-2024-00053 Rónaszéki Fürdő energetikai korszerűsítése: + 71,9 millió Ft,
+ közművelődési, média, rendezvényszervezési feladatok ellátása + 72,5 millió Ft (feladatátszervezés miatt)

+ új pályázat: TOP-PLUSZ-1.1.3-21-BK1-2023-00024 Turisztikai fejlesztés Kiskőrösön + 34,6 millió Ft,
+ polgármesteri hivatal posta költség növekmény + 9 millió Ft (adóértesítések),
+ múzeum rendezvényeire + 6,4 millió Ft, kötelezettségvállalással terhelt maradványa + 0,7 millió Ft,

+ óvodák ki nem fizetett 2024. évi számláira + 4,1 millió Ft, kötelezettségvállalással terhelt maradványa + 0,3 millió Ft,

+ testületi kiadások + 4 millió Ft,

+ könyvtár épületében festés + 2 millió Ft.
A jelentősebb csökkentő tételek:

· EFOP-1.2.11-16 - Esély otthon – 17,5 millió Ft, 

· Egészségfejlesztési Iroda – 4,5 millió Ft,
· TOP-PLUSZ-2.1.1.- Óvoda napelem – 1,4 millió Ft,

Az ellátottak pénzbeli juttatásai esetében a nincs változás a 2024. évhez képest.
Az egyéb működési célú kiadások között 

1. támogatások államháztartáson kívülre,

2. támogatásértékű kiadások államháztartáson belülre,

3. működési célú tartalékok

szerepelnek.
1.A támogatások államháztartáson kívülre összességében csökkent - 8,3 millió Ft-tal az előző évi eredeti előirányzathoz képest. Okok:

- Kőrösszolg. Kft. feladatellátásánál jelentkezik + 14,9 millió Ft, az emelést a béremelések, az infláció és az új feladatellátás – sport – indokolják. A fürdő üzemeltetése esetében a 2024. évhez képest többletbevétellel történt a tervezés.
- Városmarketing és turizmus feladatellátás a Kunság-Média Kft. esetében – 10,5 millió Ft, az új finanszírozási rendszer miatt.

- Kiskőrösi Labdarúgó Club üzemeltetési támogatása megszűnt – 8 millió Ft, új feladatellátási rendszer felállítása miatt.

- A család- és gyermekjóléti szolgálat normatíva továbbutalása 2024. május 1-től nem történik meg – 3,7 millió Ft.
- EFOP-1.2.11-16 - Esély otthon – 3,2 millió Ft a 2024. évi teljesítés miatt.

- Beépítésre került + 1,35 millió Ft a Hang-Szín Művészeti Egyesület karmesterének útiköltségéhez, a szakmai munka támogatására.
2.A támogatásértékű kiadások államháztartáson belülre előirányzatok esetében a csökkenés –  19,3 millió Ft, a legfontosabb módosító tényezők:

- intézményi pénzmaradvány változások – 60,3 millió Ft,

- a szolidaritási hozzájárulás: + 37,9 millió Ft. A lakosságszám csökkenése miatt és az iparűzési adó növekedése miatt évről évre nő a Város lakosra jutó iparűzési adó-erő-képessége, ennek függvénye a szolidaritási hozzájárulás mértéke.

- beépítésre került + 3 millió Ft a kiskőrösi rendőrök túlóráinak fedezetére.
3.Az általános tartalék összege 5 millió Ft; a céltartalékok összegeinek tervezése a 7. mellékletben felsorolt alábbi célokhoz történt: 83,2 millió Ft piac pályázat önerő Kőröskom Kft. (TOP-PLUSZ-1.1.1-21-BK1-2022-00009), 91,2 millió Ft pályázati önerő, bevételkiesések fedezete, az 5. melléklet 1-31. címek kiadásaihoz tartalék.
A felhalmozási bevételek és kiadások 2025. évi tervezése a Képviselő-testület korábbi döntéseinek, a megkötött támogatási szerződéseknek megfelelően történt. Valamennyi önkormányzati Európai Uniós forrásból finanszírozott támogatással megvalósuló programok, projektek kiadásait és bevételeit, illetve ilyen projektekhez történő önkormányzati hozzájárulások összegeit elkülönítetten tartalmazza a 8. melléklet. 
Finanszírozási kiadások beépítése a betétek elhelyezésének, belföldi értékpapírok kiadásai tervezett összegei alapján történt.

Az Áht. 24.§ (4) bekezdés c) pontja és az Ávr. 28.§-a rendelkezéseit figyelembe véve a közvetett támogatások a 2025. évben várhatóan az alábbiak:

A ellátottak térítési díjának, kártérítésének méltányossági alapon történő elengedése

1

576,0 116 407 159

1 Bölcsődei ellátás étkeztetés 39,0 10 594 467

2 Óvodai nevelésnél étkeztetés 294,0 70 643 496

3 Általános iskolai nevelésnél étkeztetés 239,0 34 548 223

4 Középiskolai nevelésnél étkeztetés 4,0 620 973

5 Kollégiumi nevelésnél étkeztetés 0,0 0

B lakosság részére lakásépítéshez, felújításhoz nyújtott kölcsön elengedése 0 0

C

helyi adónál, gépjárműadónál biztosított kedvezmény, mentesség összege adónemenként (1.+2.+3.) 

2, 3, 4

1 974 14 746 483

1. adóelengedések méltányosságból

Magánszemélyek kommunális adója 7 78 000

Bírság 8 500 000

1. ÖSSZESEN 15 578 000

2. adókedvezmények

Magánszemélyek kommunális adója: 62 év felettiek kedvezménye, szennyvízcsatorna  1 606 10 007 000

Iparűzési adó: háziorvosok, adóalap mentesség 353 4 161 483

2. ÖSSZESEN 1 959 14 168 483

3. Kommunális beruházás miatt igénybevett kedvezmény 0 0

D helyiségek, eszközök hasznosításából származó bevételből nyújtott kedvezmény, mentesség órák száma összeg (Ft)

1. Sporttelep, sportcsarnok5    

Térítésmentes használók - csarnok, sporttelep 2455 19 354 800

50%-os kedvezménnyel - sportcsarnok 246 1 249 680

napok száma összeg (Ft)

2. Magyar Vöröskereszt Bács-Kiskun Vármegyei Szervezete (Pozsonyi utca 2.) 0 0

3. Országos Petőfi Sándor Társaság (Pozsonyi utca 2.) 0 0

4. Hétszínvirág Oktatási és Kulturális Alapítvány (Pozsonyi u.2.) 0 0

5. Kiskőrös Városi Polgárőrség Bűnmegelőzési és Önvédelmi Egyesület (Pozsonyi utca 2.) 0 0

6. Kőrösszolg. Kft. (Petőfi út 108.) 365 2 017 000

7. Állampusztai OBV Intézet (Árpád utca 8.) 365 254 000

8. Kiskőrös és Környéke Mozgáskorlátozottak Egyesülete (Hagyományok Háza) 365 254 000

9. Kiskőrösi Birkózó Egyesület (Küzdősportok Háza) 90 63 500

10.Kiskőrösi Judo Egyesület (Küzdősportok Háza) 365 254 000

11.Rendészeti Kiképzők Szövetsége (Küzdősportok Háza) 365 254 000

12.Bács-Kiskun Vármegyei Kormányhivatal (Petőfi tér 1.) 365 5 194 000

13.Bács-Kiskun Vármegyei Kormányhivatal (Petőfi tér 3.) 365 2 656 000

14.Malom Darts Sportegyesület Kiskőrös (Pozsonyi utca 2.) 0 0

15.

Kiskőrösi Tankerületi Központ (Petőfi tér 1., 3090/F/1 hrsz. - polgármesteri hivatal udvarán lévő raktár és 

garázsépület 1. helyiség)  365 254 000

1- 15. ÖSSZESEN 5 711 31 804 980

E egyéb nyújtott kedvezmény, vagy kölcsön elengedése létszám összeg (Ft)

1. múzeumi belépődíjak esetében nyújtott 

6:

  50 %-os belépődíjkedvezmény 14 005 15 405 500

  100 %-os belépődíjkedvezmény 7 647 16 823 400

2. könyvtári beiratkozási díj esetében nyújtott

50%-os kedvezmény (pedagógusok, nyugdíjasok részére) 414,0 207 000

100%-os kedvezmény (70 év felett, egy alkalommal 16. életévig) 1 560,0 1 560 000

1. és 2. ÖSSZESEN 23 626 33 995 900

31 887 196 954 522

Szöveges indoklás:

Megnevezés

Mindösszesen (A+B+C+D+E):

1  A  gyermekétkeztetésnél nyújtott 50% vagy 100%-os térítési díj kedvezmény.

2 A méltányosságból történő adótörlés az adózás rendjéről szóló 2017. évi CL. törvényben meghatározott feltételek megléte esetében kerül alkalmazásra. 

3 Magánszemélyek kommunális adójáról szóló 15/2024. (IX.19.) önkormányzati rendelet 2.§-a alapján.                                    

4A helyi iparűzési adóról szóló 24/2015. (XI.26.) önkormányzati rendelet 2.§-a alapján.

5Akedvezményaszervezeteksporttevékenységénekahelyisportfeladatokmeghatározásárólésellátásáról



szóló9/2012.(III.30.)önkormányzatirendelet

alapján biztosított helyiségek bérleti díja alapján került meghatározásra.

6  Kedvezmény a muzeális intézmények látogatóit megillető kedvezményekről szóló 194/2000. (XI.24.) Kormány rendelet alapján.


Az Önkormányzat adósságállományát, valamint az Önkormányzat által nyújtott kölcsönök állományát lejárat és cél szerinti bontásban:
[image: image5.emf]Ft-ban

H Bank Zrt.

2026

250 000 000 / 

0

Folyamatos működési 

feladatok

Óvoda építése - K&H Bank Zrt.

2027

570 000 000 / 

273 753 722

Fejlesztés

Ebből 2024. december 31-én fennálló 83 381 150

Kiskőrös-Tabdi elágazásig tervezett 

kerékpárút megvalósítására  - K&H Bank 

Zrt.

2029

250 000 000 / 

181 587 825

Fejlesztés

Ebből 2024. december 31-én fennálló 87 837 825

Széles út szilárd burkolattal történő 

ellátásához - K&H Bank Zrt.

2029

100 000 000 / 

97 222 222

Fejlesztés

Ebből 2024. december 31-én fennálló 52 777 774

Lakásvásárlás kölcsönök folyamatos 256 760

Volt állami tulajdonban lévő 

lakás vásárlása, Szociális 

lakástámogatás

Cél

Hitelek, kötvények

Nyújtott kölcsönök

MEGNEVEZÉS Lejárat éve

Engedélyezett 

/ igénybe vett


Az Áht. 24.§ (4) bekezdés d) pontjának megfelelően a költségvetési évet követő három év tervezett bevételi és kiadási előirányzatai az alábbiak:
[image: image6.emf] Ft - ban

I.

Az Önkormányzat által irányított költségvetési szervek 

költségvetési bevételei

150 000 000 155 000 000 160 000 000

ebből: NEAK támogatás 15 000 000 17 000 000 19 000 000

II.

Az Önkormányzat és a Polgármesteri Hivatal költségvetési 

bevételei

1. Működési célú támogatások államháztartáson belülről 1 850 000 000 1 930 000 000 2 000 000 000

2. Felhalmozási célú támogatások államháztartáson belülről 540 000 000 540 000 000 540 000 000

3. Közhatalmi bevételek 1 200 000 000 1 250 000 000 1 300 000 000

4. Működési bevételek 200 000 000 210 000 000 220 000 000

5. Felhalmozási bevételek 0 0 0

6. Működési célú átvett pénzeszközök 0 0 0

7. Felhalmozási célú átvett pénzeszközök 1 800 000 1 800 000 1 800 000

3 791 800 000 3 931 800 000 4 061 800 000

3 941 800 000 4 086 800 000 4 221 800 000

-789 200 000 -814 200 000 -849 200 000

III.Finanszírozási bevételek 

1.

Költségvetési hiány finanszírozása -  belső finanszírozás - előző 

évek tartalékának/pénzmaradványának igénybevétele 

861 881 528 873 389 255 860 311 112

2.

Költségvetési hiány finanszírozása -  belső finanszírozás - Betétek 

megszűntetése, belföldi értékpapírok bevételei

15 000 000 00015 000 000 00015 000 000 000

3.

Költségvetési hiány finanszírozása -  külső finanszírozás - hitel 

felvétel

0 0 0

19 803 681 52819 960 189 25520 082 111 112

I. Működési költségvetés

1. Személyi juttatások 1 450 000 000 1 550 000 000 1 650 000 000

2. Munkaadókat terhelő járulékok és szociális hozzájárulási adó 220 000 000 240 000 000 260 000 000

3. Dologi kiadások 1 197 000 000 1 197 000 000 1 197 000 000

4.

Ellátottak pénzbeli juttatásai

10 000 000 10 000 000 10 000 000

5. Egyéb működési célú kiadások 1 200 000 000 1 250 000 000 1 300 000 000

4 077 000 000 4 247 000 000 4 417 000 000

II. Felhalmozási költségvetés

1. Beruházások 450 000 000 450 000 000 450 000 000

2. Felújítások 200 000 000 200 000 000 200 000 000

3. Egyéb felhalmozási célú kiadások 4 000 000 4 000 000 4 000 000

654 000 000 654 000 000 654 000 000

4 731 000 000 4 901 000 000 5 071 000 000

III.

Finanszírozási kiadások 15 072 681 52815 059 189 25515 011 111 112

19 803 681 52819 960 189 25520 082 111 112



MEGNEVEZÉS 2026 2027 2028

BEVÉTELEK

Összesen ( II./1-7.)

KÖLTSÉGVETÉSI BEVÉTELEK ÖSSZESEN (I.+II.)

Költségvetési egyenleg - hiány (Költségvetési bevételek összesen -

Költségvetési kiadások összesen)

BEVÉTELEK MINDÖSSZESEN (I.+II.+III.)

KIADÁSOK

Működési költségvetés összesen 

Felhalmozási költségvetés összesen 

KÖLTSÉGVETÉSI KIADÁSOK ÖSSZESEN 

KIADÁSOK MINDÖSSZESEN (I+II+III)


A fentiek alapján javasolom, hogy a Képviselő-testület a 2025. évre vonatkozó költségvetést vitassa meg és azt a rendelet-tervezetnek megfelelően fogadja el.
Kiskőrös, 2025. február 14.













Domonyi László sk.








    




    Polgármester
Kiskőrös Város Önkormányzata

 Képviselő-testületének 

…/2025. (...) önkormányzati rendelete

Kiskőrös Város 2025. évi költségvetéséről

[1] A rendelet megalkotásának célja az Önkormányzat gazdálkodásának biztosítása, a kiadások pénzügyi teljesítése csak abban az esetben történhet, ha az előirányzatok rendelkezésre állnak

[2] Kiskőrös Város Képviselő-testület az Alaptörvény 32 cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) és f) pontjaiban, a Magyarország helyi önkormányzatairól szóló 2011. évi CLXXXIX törvény 111. § (2)-(3) bekezdéseiben meghatározott feladatkörében eljárva, Kiskőrös Város Önkormányzata Képviselő-testületének az önkormányzat szervezeti és működési szabályzatáról szóló 24/2013. (XII.19.) önkormányzati rendelete 30. § (5) bekezdésének a) pontjában biztosított véleményezési jogkörben eljáró Ügyrendi és Összeférhetetlenségi Bizottság; Pénzügyi Bizottság; Kulturális, Turisztikai és Sport Bizottság; Társadalompolitikai Bizottság; Ipari, Mezőgazdasági és Klímapolitikai Bizottság véleményének kikérésével a következőket rendeli el:

A rendelet hatálya

1. §

A rendelet hatálya kiterjed Kiskőrös Város Önkormányzatára, valamint az önkormányzat által alapított és fenntartott költségvetési szervekre.

Címrend

2. §

(1) Az önkormányzat által irányított, önállóan működő költségvetési szervek külön-külön címet alkotnak jelen rendelet 4. és az 5. mellékletében foglaltak szerint. Jelen rendelet 4. és 5. melléklete a bevételeket és a kiadásokat kiemelt előirányzatok és kötelező feladatok, önként vállalt feladatok, valamint államigazgatási feladatok szerinti bontásban tartalmazza az engedélyezett létszámokkal együtt.

(2) A Kiskőrösi Polgármesteri Hivatal (továbbiakban: Polgármesteri Hivatal), mint önállóan működő és gazdálkodó költségvetési szerv, igazgatási előirányzatai önálló címet alkotnak.

(3) Az Önkormányzat és a Polgármesteri Hivatal kiadásai elkülönülnek egymástól jelen rendelet 5. mellékletében.

(4) Az Önkormányzat és a Polgármesteri Hivatal bevételei elkülönülnek egymástól jelen rendelet 3. mellékletében.

Főösszegek

3. §

(1) A Képviselő-testület Kiskőrös Város 2025. évi költségvetésének

a)
költségvetési kiadások főösszegét: 6.124.978.085 forintban

b)
finanszírozási kiadásait: 19.834.510.403 forintban

c)
költségvetési bevételi főösszegét: 4.651.480.626 forintban

d)
finanszírozási bevételeit: 21.308.007.862 forintban

állapítja meg.

(2) A költségvetési bevételek és a költségvetési kiadások különbözete a költségvetési hiány, amelynek fedezetei a finanszírozási bevételek (előző évi maradvány igénybevétele - belső finanszírozás; hitel felvétel, betétek megszűntetése, belföldi értékpapírok bevételei - külső finanszírozás).

(3) A költségvetés összevont mérlegét, működési és felhalmozási célú bevételi és kiadási előirányzatok szerinti bontásban elkülönítetten, – a finanszírozási műveleteket is figyelembe véve – együttesen egyensúlyban jelen rendelet 2. melléklete tartalmazza. A várható bevételi és kiadási előirányzatainak teljesüléséről az összevont előirányzat felhasználási tervet jelen rendelet 1. melléklete tartalmazza.

Kiadások

4. §

(1) A 3. § (1) bekezdésében megállapított költségvetési kiadási főösszeg címek, alcímek, kiemelt előirányzatok és kötelező feladatok, önként vállalt feladatok, valamint államigazgatási feladatok szerinti részletezését jelen rendelet 5. melléklete, a beruházások, felújítások kiadásait beruházásonként, felújításonként jelen rendelet 6. melléklete tartalmazza.

(2) Az európai uniós forrásból finanszírozott támogatással megvalósuló programok, projektek bevételeit és kiadásait, valamint az önkormányzaton kívüli ilyen projekthez történő hozzájárulást jelen rendelet 8. melléklete tartalmazza.

(3) A 3. § (1) bekezdésében megállapított finanszírozási kiadásokat jelen rendelet 5. melléklete feladatonként elkülönítetten tartalmazza.

(4) A 2025. év azon fejlesztési céljait, amelyek megvalósításához adósságot keletkeztető ügylet megkötése vált, vagy válhat szükségessé, az adósságot keletkeztető ügyletek várható együttes összegével együtt jelen rendelet 10. melléklete tartalmazza.

(5) A Környezetvédelmi Alap felhasználása a mindenkor hatályos Környezetvédelmi Alap létrehozásáról szóló önkormányzati rendeletnek megfelelően történik

Bevételek

5. §

(1) A 3. § (1) bekezdésében meghatározott költségvetési bevételi főösszeg kiemelt előirányzatok, és kötelező, önként vállalt feladatok, valamint államigazgatási feladatok szerinti bontásban jelen rendelet 3. melléklete, az önkormányzat által irányított költségvetési szervek szerinti megoszlását jelen rendelet 4. melléklete tartalmazza.

(2) A 3. § (1) bekezdésében megállapított finanszírozási bevételeket jelen rendelet 3. és 4. melléklete elkülönítetten tartalmazza.

Általános és céltartalék

6. §

(1) A Képviselő-testület a 3. § (1) bekezdésében meghatározott kiadási főösszegen belül az évközi többletigények, valamint az elmaradt bevételek pótlására az általános tartalék összegét 5.000.000 forintban állapítja meg.

(2) A céltartalékok összege 174.319.978 forint jelen rendelet 7. mellékletében meghatározott célonkénti bontásban.

Éves létszám-előirányzat

7. §

Az éves engedélyezett létszám-előirányzatokat költségvetési szervenként jelen rendelet 5. melléklete tartalmazza, a közfoglalkoztatottak éves létszám-előirányzata külön címen szerepel.

Több éves kihatással járó feladatok

8. §

A több éves kihatással járó feladatok, az adósságot keletkeztető ügyletek és kezességvállalások, valamint saját bevételek körét jelen rendelet 9. melléklete tartalmazza szöveges indoklással. A Képviselő-testület a későbbi évek előirányzatait véglegesen az adott évi költségvetés elfogadásakor állapítja meg.

Költségvetési hiány finanszírozása

9. §

A Képviselő-testület a saját önkormányzati források maximális feltárására kell, hogy törekedjen a kiadások lehetséges csökkentése mellett.

A költségvetés végrehajtásának általános szabályai

10. §

(1) Az önkormányzati gazdálkodás végrehajtó szerve a Polgármesteri Hivatal.

(2) Az Önkormányzat önállóan működő költségvetési szervei e rendelet kihirdetését követő 10 napon belül saját elemi költségvetésüket kötelesek a Polgármesteri Hivatalba benyújtani.

11. §

(1) Az általános tartalék felosztásáról a polgármester javaslatára a Képviselő-testület dönt.

(2) A Képviselő-testület a céltartalék terhére történő átcsoportosítás jogát jelen rendelet 7. melléklete 1. és 2. pontjában foglaltak szerint a polgármesterre átruházza

12. §

(1) A költségvetési szerv számláin levő, átmenetileg szabad pénzeszközöket a költségvetési szerv vezetője – távollétében helyettese - jogosult lekötött bankbetétben elhelyezni, illetve azokért elidegeníthető értékpapírt vásárolni.

(2) A Képviselő-testület felhatalmazza a polgármestert, hogy az önkormányzat által fejezeti kezelésű előirányzatokra vagy költségvetési támogatásra benyújtandó támogatási igény esetében – a pályázat benyújtását jóváhagyó és saját forrás biztosításáról szóló külön képviselő-testületi döntés nélkül – az önkormányzat nevében előzetesen nyilatkozzon a saját forrás biztosításáról azzal, hogy nyertes pályázat esetén a támogatási szerződés megkötéséhez képviselő-testületi döntés szükséges.

(3) Az előző évi maradvány elvonandó és felhasználható összegről valamennyi költségvetési szerv vonatkozásában a 2024. évi zárszámadásról szóló önkormányzati rendelet elfogadásával egyidejűleg, hitel felvételéről igény esetén a Képviselő-testület dönt.

(4) A Képviselő-testület felhatalmazza a polgármestert, hogy a már nyertes pályázatok esetében a kiemelt előirányzatok között, többletelőirányzat biztosítása nélkül, előirányzat átcsoportosítást hajtson végre, amennyiben a projekt megvalósításához szükséges.

(5) A Képviselő-testület felhatalmazza a polgármestert, hogy a már nyertes pályázatok esetében a bevételi és kiadási előirányzatokkal az adott költségvetési szerv költségvetési előirányzatait megemelje.

13. §

(1) A Képviselő-testület dönt a forrásfelhasználásról. A Képviselő-testület változtathatja meg a helyi önkormányzat, valamint az általa irányított költségvetési szervek költségvetését rendeletének módosításával. A kiemelt előirányzatokon belül átcsoportosításhoz nem szükséges a Képviselő-testület jóváhagyása, az átcsoportosítást a költségvetési szerv vezetője is kezdeményezheti. A pontos adatszolgáltatások elvégzése érdekében Kiskőrösi Polgármesteri Hivatal pénzügyi osztálya automatikusan is végrehajtja az évközi módosításokat kiemelt előirányzatokon belül valamennyi költségvetési szerv vonatkozásában.

(2) A költségvetési szerv, e rendeletben megállapított saját bevételi előirányzatain felüli, pénzügyileg teljesült többletbevételét csak a Képviselő-testület előzetes engedélyével, a felhasználásra engedélyezett többletnek megfelelő összegben, a rendelet módosítását követően használhatja fel; a bevételek tervezettől történő elmaradása esetén azokat csökkenteni kell. A többletbevételek felhasználására irányuló, valamint a kiemelt előirányzat közötti módosítási kérelmeket a költségvetési szerv vezetője küldi meg a Polgármesteri Hivatal pénzügyi osztálya részére a felmerülés pillanatában, de legkésőbb november 10-ig.

(3) Az önkormányzati gazdálkodás végrehajtó szerve köteles a negyedéves költségvetési jelentéseket felülvizsgálni, amennyiben az önállóan működő költségvetési szerv a részére megállapított előirányzatokat nem takarékosan használja fel, vagy a kiadási előirányzatok az időarányostól jelentős mértékben túlteljesülnek, arról a Polgármestert haladéktalanul tájékoztatni köteles. A következő testületi ülésen a Polgármester javaslatára a Képviselő-testület dönt az előirányzatok feletti rendelkezési jogosultság visszavonásáról, vagy korlátozásáról.

(4) Újabb kötelezettségek vállalása előtt figyelembe kell venni a meglévő, többéves kihatással járó kötelezettségeket, továbbá a fedezetül szolgáló bevételek realizálását.

(5) Az Önkormányzat és az általa irányított költségvetési szervek követeléséről történő lemondás lehetőségeit Kiskőrös Város Önkormányzata Képviselő-testületének a követelések elengedésének eseteiről szóló 2/2018. (I.25.) önkormányzati rendelet helyi rendelet szabályozza.

(6) Az Önkormányzat által irányított költségvetési szervek dologi kiadásai között tervezett közüzemi kiadások tervezettől történő elmaradása esetén, a szabad előirányzat átcsoportosításról a Polgármester dönt.

(7) Az Önkormányzat által irányított, nem önállóan gazdálkodó költségvetési szervek esetében a személyi juttatások között külön tételként szerepelő, a meghatározott munkateljesítmény elérése, illetve átmeneti többletfeladatok teljesítése esetén nyújtott keresetkiegészítés, intézményvezető által még fel nem osztott részét a Képviselő-testület zárolja, a zárolás feloldásáról a Polgármester dönt.

14. §

(1) Az Önkormányzat által irányított költségvetési szervek esetében a nettó bérek kiutalása intézményfinanszírozással történik. A Polgármesteri Hivatal az intézményfinanszírozás 4. mellékletben rögzített %-át minden páros hónap 20-áig - kivétel: február hónap, a költségvetés elfogadását követő 5 munkanapon belül - az Önkormányzat fizetési számlájáról automatikusan átvezeti a költségvetési szervek számlájára. A finanszírozás felülvizsgálata az időarányos teljesítés érdekében április 25-ig, július 25-ig, október 30-ig és december 31-ig történik meg, az esedékes különbözet folyósításával egyidejűleg.

(2) Rendkívüli, ad hoc, eseti jellegű kifizetések esetén igénybejelentést és polgármesteri döntést követően, rugalmas ütemezéssel történik a finanszírozás.

15. §

(1) A készpénzben történő teljesítések esetei az alábbiak:

a)
eseti, időszakos jellegű kifizetések (pl: kivételesen indokolt esetben; polgármester költségtérítése; havonta a bentlakásos szociális intézményben ellátottakkal kapcsolatos kifizetések),

b)
alkalmanként az önkormányzat pénzbeli ellátásainál,

c)
eseti kifizetések (pl: önkormányzati vagyonnal kapcsolatos kifizetések, dologi kiadások)

d)
utólagos elszámolásra kiadott előleg felvétele.

(2) A készpénzfelvételre jogosultak körét, a felvehető összeget, a jogcímet, az elszámolás feltételeit a Polgármesteri Hivatal hatályos Pénz- és értékkezelési szabályzata; a felvételnél/elszámolásnál használt bizonylatok körét a Polgármesteri Hivatal hatályos Bizonylati szabályzatának Bizonylati albuma tartalmazza.

16. §

Az Önkormányzat által irányított önállóan működő költségvetési szerveknél jutalom, prémium, céljuttatás címén teljesítményösztönzés, személyi ösztönzés céljából előirányzat tervezhető.

17. §

Az 5. melléklet egyéb működési és felhalmozási célú támogatásai folyósítására kizárólag támogatási megállapodás alapján kerülhet sor, amelynek részletes feltételeit, szabályait az államháztartáson kívüli forrás átadásáról-átvételéről szóló helyi rendelet szabályozza.

18. §

(1) A költségvetési szervek az általuk elismert, az esedékességet követő harminc napon túli, lejárt esedékességű elismert tartozásállományukat - hitelezők szerinti bontásban - havonta, a tárgyhónapot követő hó 10. napjáig kötelesek a Polgármesternek bejelenteni, aki a következő testületi ülésen köteles erről tájékoztatni a Képviselő-testületet.

(2) Amennyiben a költségvetési szerv (1) bekezdés szerinti tartozásállományának mértéke két egymást követő hónapban eléri az éves eredeti kiadási előirányzata 10 %-át, vagy az ötvenmillió forintot a Képviselő-testület a költségvetési szervhez önkormányzati biztost rendel ki.

Záró rendelkezések

19. §

Ez a rendelet a kihirdetését követő napon lép hatályba.

